Zov (grupa)
Zov je nekadašnja sarajevska pop grupa, osnovana 1976. godine. Tokom njihovog dvogodišnjeg postojanja snimili su samo dvije singl ploče, a ostvarili su veliki uspjeh s pjesmom "Golubica" koja je do danas ostala popularna i postala jedan od kulturnih simbola Sarajeva i Baščaršije. Grupa Zov bila je rasadnik kreativnih muzičara u kojoj su neki od njih nakon odlaska osnovali vlastite sastave i ostvarili zapažene uspjehe na bosanskohercegovačkoj i tadašnjoj jugoslavenskoj pop rok sceni.